als_Latn dik_Latn nus_Latn
Katër ndarjet
Zemra është e ndarë në 4 dhoma: 2 në anën e djathtë dhe 2 në të majtën. Çdo dhomë lart është e njohur si atrium dhe çdo dhomë poshtë si barkushe. 4 ndarjet janë të njohura si atrium i djathtë dhe barkushja e djathtë; atriumi i majtë dhe barkushja e majtë. Gjaku shkon në zemër nëpërmjet atriave (të cilat janë dhoma të vogla) dhe qarkullon në dhomat më të mëdha- barkushet.
Ana e djathtë dhe e majtë e zemrës
Me pak fjalë, ana e djathtë e zemrës (e treguar në të majtë të ilustrimit) qarkullon gjakun e nevojshëm për oksigjenin në mushkëri.
Ky gjak shkon në mushkëri ku mbushet me oksigjen dhe kthehet në zemër. Gjaku i pasur me oksigjen hyn në anën e majtë të zemrës, ku më pas qarkullon rreth pjesëve të trupit ku ka nevojë.
Gjaku i cili ka dhënë oksigjenin në muskuj dhe inde kthehet më pas në anën e djathtë të zemrës për të filluar përsëri ciklin.
Venat kava superiore dhe inferiore
Këto janë dy vena të mëdha të cilat hyjnë në anën e djathtë të zemrës dhe sjellin gjak me pak oksigjen në atriumin e djathtë. Vena superiore (e sipërme) sjell gjakun nga koka, krahët dhe në pjesën e sipërme të trupit, vena inferior-e (e poshtme) sjell gjakun nga trung-u dhe këmbët (pjesa e poshtme e trupit).
Arteria pulmonare
E djathta dhe e majta e arterie-s pulmonare zgjerojnë trungun kryesor pulmonar. Gjaku që ka nevojë për oksigjen qarkullon nga barkushja e djathtë dhe më pas për në mushkëri ku furnizohet me oksigjen.
Vena pulmonare
Vena pulmonare e majtë dhe e djathtë sjellin gjakun e pasur me oksigjen nga mushkëritë për në zemër dhe për në atriumin e majtë.
Aorta
Aorta është arteria më e madhe në trup. Gjaku i freskët plot me oksigjen qarkullon nga barkushja e majtë për në aortë, rreth harkut aortik dhe jashtë në pjesën e sipërme të trupit përmes 3 arterieve të degëzuara me harkun aortik.
Valvulat
Valvulat janë si dyer që hapen në një anë. Ka valvula që ndajnë dhomat e zemrës. Ndërkohë që zemra rreh, valvulat hapen dhe gjaku qarkullon nga një dhomë në tjetrën.
Faqja: 1 2
als_Latn als_Latn als_Latn als_Latn als_Latn als_Latn ita_Latn als_Latn smo_Latn als_Latn smo_Latn als_Latn lvs_Latn als_Latn tgl_Latn als_Latn als_Latn